Orkaprimulgo

La Orkaprimulgo, Caprimulgus eximius, aŭ Ora kaprimulgo, estas birda specio de la genro de kaprimulgoj, kiu vivas en Sahelo, en norda Sub-Sahara Afriko.

Aspekto
La ora kaprimulgo estas karakterize kolora, eta kaprimulgo kiu estas 23–25 cm longa. Kiam en ripozo la ora kaprimulgo aspektas grandakapa kaj la supraj partoj kaj flugilkovriloj estas brunkolore sablokoloraj markitaj per grizecblankaj, malhelbrunaj randoj kaj makuloj, kvadratformaj punktoj. Ĝi havas grandan blankecan makulon sur sia gorĝo, la supra brusto estas simile markita al la supraj partoj sed tio paliĝas direkte al la nemarkitaj brunsablokoloraj malsupra brusto kaj ventro. Dumfluge ĝi montras grandan blankan makulon direkte al la pintoj de la flugiloj kaj en malbona lumo ĝi prezentiĝas tre pala. Ambaŭ seksoj estas similaj.

Voĉo
La kanto de la ora kaprimulgo estas mallaŭta ĉurr kiu povas daŭri sufiĉe longan tempon kaj estas liverita ĉe tagiĝo kaj krepusko de la grundo.

Distribuado
La Orkaprimulgo troveblas de norda Senegalo kaj Maŭritanio en la okcidento orienten ĝis Sudano. En 2015 estis vidita ina Orkaprimulgo kaj ĝi, aŭ alia, poste estis trovita mortinta en suda Okcidenta Saharo kaj en 2016 kelkaj birdoj estis notitaj en la sama areo sugestante, ke ĝi povas gastigi reproduktan populacion. En 2019, la reproduktado de la specio en la areo estis konfirmita. Tiuj estis la unuaj registroj pri tiu specio en la Palearkto.

Habitato
La Orkaprimulgo troveblas en aridaj stepoj kaj duondezerto, ankaŭ sur roko, gruza aŭ ŝtona tereno kun aretoj de vegetaĵaro. Ĝi evitas densajn arbustarojn aŭ maldensarbarojn.

Kutimoj
La Orkaprimulgo estas aktiva ĉe tagiĝo kaj krepusko kaj tra la nokto, ripozante sur la tero dum la tago kaj tendencante ŝteliri el la vojo kiam alproksimiĝas bestoj prefere ol ekflugi. Ĝi estis registrita manĝante super akvejoj ĉe krepusko, ĝia dieto konsistas el pli grandaj insektoj. 

La normala ovodemetado estas 2 ovoj kiuj estas demetitaj surgrunde, kutime proksime de areto de vegetaĵaro. Ovodemetado estis registrita en aprilo-majo en la okcidento kaj marto-aprilo en Sudano.

 Referencoj 

 Eksteraj ligiloj 

Kategorio:Kaprimulgoformaj
Kategorio:Birdoj de Afriko
Kategorio:Sahelo